《次韵陈侍郎李察院潇湘八景图·潇湘夜雨》
宋代·喻良能

平生云梦泽南州，秋思春情浩莫收。
更听潇湘夜深雨，孤篷点滴替人愁。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。